open-index/open-wikipedia-markdown huggingface dataset:
Jordan Harvey

**Jordan Cole Harvey** (s. 28. tammikuuta 1984 Mission Viejo, Kalifornia, Yhdysvallat) on yhdysvaltalainen jalkapalloilija, pelipaikaltaan puolustaja. Hän edustaa Major League Soccerin Vancouver Whitecapsia.

## Seurajoukkueura

Harvey kuului neljä peräkkäistä Pacific-10-konferenssin mestaruutta vuosina 2002–2005 ja kansallisen  vuonna 2002 voittaneeseen University of California, Los Angelesin yliopistojoukkueeseen Bruinsiin. Viimeisen yliopistovuotensa aikana hän pelasi myös USL Premier Development Leaguen Orange County Blue Starissa, jonka kanssa hän voitti koko liigan runkosarjan.

Colorado Rapids varasi Harveyn Major League Socceriin vuoden 2006 MLS Supplemental Draft -varaustilaisuuden ensimmäisellä kierroksella numerolla yhdeksän. Kehityspelaajasopimuksen tehnyt Harvey pelasi kaksi ensimmäistä kauttaan seurassa MLS Reserve Division -reservisarjaa, jonka Colorado voitti molemmilla kausilla, sekä lainalla USL First Divisionin Seattle Soundersissä. MLS-debyyttinsä hän teki lopulta 4. toukokuuta 2008 ottelussa D.C. Unitedia vastaan. Kaudella 2009 hän oli joukkueensa eniten ja koko liigan kahdeksanneksi eniten minuutteja (2&nbsp;613) pelannut pelaaja ja yksi viidestä kenttäpelaajasta, joka pelasi pelasi kaikissa 30 MLS:n runkosarjaottelussa.

Kaudeksi 2010 Harvey siirtyi MLS:n tulokasjoukkue Philadelphia Unioniin, joka varasi hänet vuoden 2009 MLS Expansion Draft -laajennusvaraustilaisuudessa. Hän pelasi kaudella 2010 jälleen kaikissa MLS:n runkosarjaotteluissa ja kuului myös kauden 2011 alkupuoliskolla joukkueensa käytetyimpiin pelaajiin. Heinäkuussa 2011 hänet kuitenkin kaupattiin Vancouver Whitecapsille vaihdossa allokaatiorahaan.

## Maajoukkueura

Harvey pelasi Yhdysvaltain maajoukkueessa alle 17-vuotiaiden MM-kilpailuissa vuonna 2001 ja alle 20-vuotiaiden MM-kilpailuissa vuonna 2003.

## Lähteet

## Aiheesta muualla

* Jordan Harveyn esittely Major League Soccerin sivustolla 
* Jordan Harveyn esittely Vancouver Whitecapsin sivustolla
Elämän uhkapeli

**Elämän uhkapeli** (*Becky Sharp*) on Rouben Mamoulianin ohjaama yhdysvaltalainen draamaelokuva vuodelta 1935.  Se perustuu William Makepeace Thackerayn romaaniin *Turhuuksien turuilla* ja Langdon Mitchellin siitä kirjoittamaan näytelmään *Becky Sharp*. Pääosaa näytteli Miriam Hopkins.

*Elämän uhkapeli* muistetaan ennen kaikkea siitä, että se oli ensimmäinen Technicolorin uudella 3-komponenttijärjestelmällä kuvattu pitkä elokuva. Varsinkin alun tanssiaiskohtauksen värienkäyttöä kehutaan usein ylistävin sanoin. Vaikka elokuva ei tuottanutkaan kovin hyvin, se tuotti kuitenkin sen verran, että muutkin studiot vakuuttuivat uudesta järjestelmästä, vaikka se lisäsikin kustannuksia noin kolmanneksella. Elokuvan alkuperäiset kopiot ovat tuhoutuneet ja ennen sen restaurointia vuonna 1985 siitä oli nähtävillä vain Cinecolorin 2-komponenttiversio ja rajusti leikattu mustavalkoversio. 

## Rooleissa

## Palkinnot
Oscar-ehdokkuudet:
*paras naispääosa – Miriam Hopkins

## Lähteet
*
*

### Viitteet

## Aiheesta muualla
*
Ullavan vaakuna

**Ullavan vaakuna** oli Ullavan kunnan tunnus. Vaakunan aihe viittaa alueen lukuisiin soihin ja korpimaiden hyödyntämiseen.

Vaakunan selitys on ”sinisessä kentässä kaksi hopeista suosuksea ristikkäin”. Vaakunan ovat suunnitelleet Aake Kaarnama ja Martta Vähälä, ja Ullavan kunnanvaltuusto hyväksyi sen kokouksessaan 27. marraskuuta 1965. Sisäasiainministeriö vahvisti vaakunan käyttöön 15. huhtikuuta 1966.

Vaakuna muuttui epäviralliseksi kotiseutuvaakunaksi vuonna 2009, kun Ullava liitettiin yhdessä Kälviän ja Lohtajan kanssa Kokkolan kaupunkiin.

## Lähteet
* 
*
Killing My Darlings

__NOTOC__
**Killing My Darlings** on ruotsalaisen Amanda Jenssenin vuonna 2008 julkaistu esikoisalbumi. Albumia myytiin tuplaplatinaa ja se debytoi Ruotsin albumilistan ensimmäisellä sijalla. Ensimmäinen albumilta julkaistu single oli ”Do You Love Me”, mikä sijoittui niin ikään Ruotsissa singlelistalla ensimmäiseksi.

## Kappaleet
#
#
#
#
#
#
#
#
#
#
#
#Maple Trees (vain iTunes)

## Arvostelut
* Allmusic: 
* Dome.fi: 

## Lähteet

## Aiheesta muualla
* ''Killing My Darlings'' discogs.com -sivustolla
Luettelo Suomen albumilistan ykkösistä vuonna 1979

Tämä on **luettelo Suomen albumilistan ykkösistä** vuodelta 1979, joka sisältää Suomen Musiikkikauppiasliiton kerran kuussa kokoaman Mitä Suomi soittaa -listan ensimmäiselle sijalle yltäneet levyt.

Vuoden 1972 elokuusta vuoteen 1994 Suomen Musiikkikauppiasliitto kokosi Mitä Suomi soittaa -listan itse, koska ennen vuotta 1994 Suomessa ei ollut yhtä virallista albumilistaa.

## Katso myös

## Lähteet
* *Suomi soi 4: Suuri suomalainen listakirja (Tammi, 2005; toim. Jake Nyman)
Nkosinathi Joyi

**Nkosinathi Joyi** on eteläafrikkalainen korsisarjan nyrkkeilijä, entinen IBO ja IBF-liittojen mestari. 

## Nyrkkeilyura
Nyrkkeilemisen Joyi aloitti vuonna 2002. Vuonna 2006 Joyi voitti IBO-liiton mestaruuden tyrmäämällä Arman dela Cruzin ottelun toisessa erässä. Mestaruutta Joyi puolusti kolmesti, kunnes luopui vyöstä vuonna 2008. Vuonna 2009 Joyi voitti IBF-liiton karsintaottelussa Florante Condesin kaikin tuomariäänin 12-eräisen ottelun päätteeksi. Vuonna 2010 Joyi kohtasi ja voitti Raul Garcian kaikin tuomariäänin 12-eräisessä ottelussa kohoten IBF liiton mestariksi. Mestaruutta Joyi puolusti onnistuneesti kaksi kertaa Katsunari Takayamaa vastaan. Ensimmäinen kohtaaminen päättyi kolmannessa erässä ratkaisemattomaan miesten päiden kolahdettua yhteen. Miesten välisessä uusintaottelussa Joyi osoittautui paremmaksi.
Joyi menetti IBF liiton tunnustaman mestaruuden kolmannessa puolustusottelussaan Mario Rodriguezille tyrmäyksellä ottelun vanhettua seitsemänteen erään. Seuraavassa ottelussa Joyi kohosi hallitsevaksi WBA liiton mestariksi voittamalla Walter Rojasin teknisellä tyrmäyksellä. Seuraavassa ottelussa Joyi kohtasi Hekkie Budlerin IBO liiton mestaruusottelussa häviten hajaäänituomiolla. 

Joyi jatkoi uraansa ja tyrmäsi seuraavassa ottelussa WBC international liiton mestaruusottelussa heikkotasoisen Benezer Alolodin. Tämän jälkeen Joyi pääsi IBO liiton mestaruusotteluun Rey Loretoa vastaan mutta kärsi kolmannen erän tyrmäystappion. 

## Lähteet

## Aiheesta muualla
Joyin ammattinyrkkeilyottelut Boxrec.comissa
Foued Kadir

**Foued Kadir** (, s. 5. joulukuuta 1983 Martigues, Ranska) on algerialainen jalkapalloilija, pelipaikaltaan hyökkäävä keskikenttäpelaaja. Hän edustaa Ligue 1:ssa pelaavaa Marseillea.

## Seurajoukkueura
Kadir aloitti ammattilaisuransa Ranskan kolmanneksi korkeimmalla sarjatasolla Championnat Nationalissa AS Cannesin riveissä. Kolmen kauden jälkeen hän siirtyi vuonna 2007 Ligue 2:ssa pelanneeseen Amiensiin, jossa Kadir pelasi kahden kauden ajan. 

Kesällä 2009 hän siirtyi Ranskan pääsarjassa pelaavaan Valenciennesiin kahden vuoden sopimuksella. 19. lokakuuta 2010 Kadirin sopimusta pidennettiin vuoteen 2013. Kauden aikana hän kuitenkin kärsi loukkaantumisista ja oli kahdeksan kuukauden verran poissa pelikentiltä. Kadir palasi takaisin pelikentille 3. huhtikuuta 2011 vierasottelussa AS Saint-Étiennea vastaan. Loukkaantumisesta huolimatta hän onnistui tekemään kauden aikana neljä maalia, jotka syntyivät kymmenessä viimeisessä ottelussa.

2. tammikuuta 2013 Kadir siirtyi Marseilleen kolmen ja puolen vuoden sopimuksella.

## Maajoukkueura
Kadir on edustanut Algeriaa nuorten maajoukkueessa, alle 20-vuotiaissa.

Kadir pelasi ensimmäisen maaottelunsa aikuisten tasolla Algerian paidassa 28. toukokuuta 2010 Irlantia vastaan tultuaan vaihdosta kentälle. Sitä ennen hänet valittiin Algerian vuoden 2010 MM-kisajoukkueeseen. Kadir kuului myös kisojen aikana Algerian avausmiehistöön pelattuaan maansa kaikissa kolmessa ottelussa.

Kadir teki maajoukkueuransa ensimmäisen maalin 9. lokakuuta 2011 Afrikan kisojen karsintaottelussa Keski-Afrikan tasavaltaa vastaan.

## Lähteet

## Aiheesta muualla
* Foued Kadir'n profiili LFP:ssä
John McInerney

**John McInerney** tarkoittaa seuraavia henkilöitä:

* Jack McInerney, yhdysvaltalainen jalkapalloilija
* Jay McInerney, yhdysvaltalainen kirjailija
* John McInerney, brittiläinen laulaja
* John F. McInerney, kanadalainen poliitikko.
Happyland

__NOTOC__
**Happyland** on ruotsalaisen Amanda Jenssenin toinen studioalbumi, joka julkaistiin lokakuussa 2009. Ensimmäinen albumilta julkaistu single oli albumin nimikkoraita, ”Happyland”, joka nousi Ruotsin singlelistan sijalla kolme.

Albumi ylsi Ruotsissa Sverigetopplistanin kolmannelle sijalle, ja pysyi listalla yhteensä 48 viikkoa.

## Kappaleet
#
#
#
#
#
#
#
#
#
#
#
#
# (vain iTunes)

## Arvostelut
* Allmusic: 

## Lähteet

## Aiheesta muualla
* Happyland discogs.com -sivustolla
Hopea-hopeakloridielektrodi

**Hopea-hopeakloridielektrodi** on elektrodityyppi, jota käytetään usein vertailuelektrodina  useissa sähkökemiallisissa mittauksissa esimerkiksi sisäisenä vertailuelektrodina pH-mittareissa. 

## Rakenne ja valmistus
Hopea-hopeakloridielektrodi koostuu lasisesta kuoresta, jonka sisällä on hopealanka, jonka pinnalla on kerros hopeakloridia. Lanka on kylläisessä hopeakloridi ja kaliumkloridiliuoksessa. Elektrodin päässä on huokoinen suolasilta, jonka läpi elektrodi on yhteydessä tutkittavaan liuokseen.

Hopea-hopeaklorideja valmistetaan hapettamalla hopealankaa kloridiliuoksessa. Erittäin puhdas hopealanka kytketään sähkökennon anodiksi ja katodina käytetään platinaelektrodia. Elektrolyyttinä on laimea suolahappo- tai natriumkloridiliuos. Kun piiriin kytketään virta, hopealanka saa hopeakloridipinnoitteen. Pinnoitusaika riippuu halutusta hopeakloridikerroksen paksuudesta. Pienille elektrodeille käsittely kestää yleensä noin viisi minuuttia.

## Elektrodipotentiaali

Hopea-hopeakloridielektrodissa tapahtuva reaktio on:
AgCl(s) + e- → Ag(s) + Cl-

Standardipotentiaali tälle reaktiolle on +0,22233V. Tämä potentiaali on riippuvainen kloridi-ionikonsentraatiosta. Nernstin yhtälön avulla saadaan riippuvuus:

::E= E^0 - 0,0592 \log [Cl^-] 

Kylläisessä KCl-liuoksessa 25&nbsp;°C lämpötilassa elektrodin potentiaali on 0,197V

Elektrodipotentiaali on riippuvainen myös lämpötilasta. Lämpötilavälillä 0&ndash;95&nbsp;°C elektrodipotentiaalia voidaan arvioida yhtälöstä
:0,23695 – 4,8564x10–4t – 3,4205x10–6t2 – 5,869 x 10–9t3

## Hopea-hopeakloridielektrodin huonoja puolia
Hopea-hopeakloridielektrodi on suhteellisen halpa ja tarkka mittauksissa. Elektrodilla on myös muutama epätoivottava ominaisuus. Huokoinen suolasilta voi tukkeutua, jolloin elektrodi antaa epävakaan vasteen. Hopeakloridi hajoaa valon vaikutuksesta, minkä vuoksi elektrodia on säilytettävä ja mielellään myös käytettävä valolta suojattuna.

## Lähteet
Esa Tukia

**Esa Juhani Tukia** (s. 30. marraskuuta 1958 Turku, Suomi) on suomalainen käyrätorvensoittaja.

## Koulutus
Tukia on opiskellut käyrätorvensoittoa Hyvinkään musiikkiopistossa opettajinaan Mauno Nelimarkka ja Ilkka Laakso. Sibelius-Akatemiassa hänen opettajiaan olivat Holger Fransman ja Kalervo Kulmala, minkä lisäksi hän on opiskellut myös muun muassa Hermann Baumannin, Barry Tuckwellin, Radovan Vlatkovićin ja Esko Seppälän johdolla.

## Ura
Tukiasta tuli Kotkan kaupunginorkesterin käyrätorven äänenjohtaja jo 16-vuotiaana. Tukia on kuulunut Radion sinfoniaorkesteriin vuodesta 1981 lähtien. Ensin soolokäyrätorvensoittajana 1981–2008 ja vuodesta 2008 eteenpäin 4. käyrätorven soittajana.

Tukia on soittanut myös Lahden ja Jyväskylän kaupunginorkestereissa sekä Suomen Kansallisoopperan orkesterissa. Solistitehtävissä Tukia on esiintynyt oman orkesterinsa kanssa sekä useiden suomalaisten sinfoniaorkesterien riveissä.

Tukia on Avanti!-kamariorkesterin perustajajäseniä, minkä lisäksi hän on soittanut kamarimuusikkona kotimaassa ja ulkomailla muun muassa Radius-kvintetissä ja Suomalaisessa Kamariorkesterissa.

## Palkinnot
* Ensimmäinen Mikkelin valtakunnallisen käyrätorvikilpailun voitto 1985.

## Lähteet
Drogo

**Drogo** (670–708) oli Burgundin major domus eli käskynhaltija 695–708. Hän oli Pipin Heristalilaisen ja Plektrudiksen poika. Pipin nimitti hänet Champagnen herttuaksi joko 688 tai 690 ja Burgundin herttuaksi 697.

Eräiden lähteiden mukaan Drogo oli naimisissa Bertharin tyttären Adaltrudiksen kanssa, ja heillä oli neljä poikaa: Hugo, Arnulf, Godefroy ja Pipin. Joidenkin lähteiden mukaan Drogon vaimo olisi kuitenkin ollut Bertharin leski Anstrude.

## Lähteet
Jaaninoja

**Jaaninoja** () on Itä-Turussa sijaitseva noin kahdeksan kilometrin pituinen joki. Sen alkulähteet ovat Skanssin pohjavesialueella ja Varissuon soilla, joista tulevat maanalaiset vesiputket kohtaavat Lausteella ja tulevat maan pinnalle Poronpuiston kentän lähettyvillä. Joki virtaa läpi Biolaakson modernien rakennusten, jatkuen kahdeksan kilometrin matkan peltojen ja lähiöiden läpi, laskien Kuralan Kylämäen ohitse ponttonisillan kohdalla Aurajokeen. Jaaninojan leveys vaihtelee parista metristä, tulva-aikojen 5–6 metriin ja kuivien kesien melkein kuivattamaan jokeen.

Jaaninojaa on kunnostettu 2000-luvulla EU-rahoitteisilla Elävä Jaaninoja- ja Keidas-hankkeilla. Myös alueen asukkaat ovat olleet mukana talkoissa. Noin neljäosa joen pituudesta – osuudet Biolaaksossa, Pääskyvuoressa sekä Kuralassa on kunnostettu. Joen penkkoja on loivennettu, uomaan on muokattu koskimaisia kohtia, suvantoja, syvänteitä, pohjapatoja ja lammikoita. Lisäksi sen rannoille on istutettu kasveja, Biolaakson kohdalle tehtiin laajoja puistoistutuksia joissa istutettiin yhteensä 4&nbsp;000 kosteikkokasvia ja puuta. Biolaaksoon rakennettiin myös kaksi Jan-Erik Anderssonin suunnittelemaa taidesiltaa. Jokeen on istutettu taimenenpoikasia ja jokirapuja. Joessa tavataan luontaisesti muun muassa haukea, ahvenia ja särkikaloja. Koska toinen haaroista tulee pohjavesialueelta, on vesi riittävän kylmää ja hyvää lohikaloille. Joen ylittää myös tervantuoksuinen perinnesilta Kohmon kaupunginosan vieressä Hyllykankareenpolulla.

Jokitörmien perusteella Jaaninojassa on aikoinaan virranut enemmänkin vettä ja sen rannat ovat Kuralan Kylämäen kohdalla olleet asuttuja jo 600-luvulta.

## Kuvasto

Jaaninoja, vihreä.jpg|Maaliskuussa 2025 Jaaninojaan pääsi vuotamaan kaukolämpöverkon vuotokohtien tunnistamiseen käytettyä merkkiainetta, joka värjäsi veden vihertäväksi.
Jaaninoja, tulva.jpg|Vedenpinta Jaaninojassa nousee sateisina kausina.
Jaaninoja Biolaaksossa, Turku, 5.4.2010 (3).JPG|Lausteen kaupunginosassa, Biolaaksossa sijaitseva Jan-Erik Anderssonin suunnittelemaa taidesiltaa ja sen alittava Jaaninoja.


## Lähteet
Amobi Okugo

**Amobi Okugo** (s. 13. maaliskuuta 1991 Hayward, Kalifornia, Yhdysvallat) on yhdysvaltalainen jalkapalloilija, pelipaikaltaan keskikenttäpelaaja. Hän edustaa Major League Soccerin Philadelphia Unionia.

## Seurajoukkueura

Okugo edusti juniorina San Juan Soccer Clubia. Yliopisto-opintojensa ohella hän pelasi kauden 2009 UCLA:n joukkueessa Bruinsissa, jossa hänet valittiin Pacific-10-konferenssin vuoden tulokkaaksi.

Ensimmäisen yliopistokautensa jälkeen Okugo teki Generation Adidas -sopimuksen ammattilaisliiga Major League Soccerin kanssa, minkä jälkeen liigan tulokasjoukkue Philadelphia Union varasi hänet vuoden 2010 MLS SuperDraft -varaustilaisuuden ensimmäisellä kierroksella numerolla kuusi. Ammattilaisdebyyttinsä hän teki kauden 2010 avausottelussa 25. maaliskuuta Seattle Soundersiä vastaan.

## Maajoukkueura

Okugo kuului Yhdysvaltain jalkapalloliiton alle 17-vuotiaiden IMG Soccer Academy -kehitysohjelmaan vuosina 2006–2007 ja maan alle 20-vuotiaiden maajoukkueeseen Pohjois-Amerikan, Keski-Amerikan- ja Karibian-mestaruuskilpailuissa vuosina 2009 ja 2011.

## Lähteet

## Aiheesta muualla

* Amobi Okugon esittely Philadelphia Unionin sivustolla 
* Amobi Okugon esittely Major League Soccerin sivustolla 
* Amobi Okugon esittely U.S. Soccerin sivustolla
Raimo Manninen (alppihiihtäjä)

**Raimo Ensio ”Rami” Manninen** (3. lokakuuta 1940 Lahti – 6. helmikuuta 2009 Janakkala) oli suomalainen alppihiihtäjä.

Manninen edusti Suomea kaksissa talviolympialaisissa. Innsbruckissa 1964 hän sijoittui suurpujottelussa 17:nneksi sekä pujottelussa ja syöksylaskussa 22:nneksi. Grenoblessa 1968 hän oli suurpujottelussa 30:s, mutta syöksylaskussa hänet hylättiin ja pujottelussa hän keskeytti.

Manninen sijoittui 17-vuotiaana Bad Gasteinin MM-kilpailuissa 1958 alppiyhdistetyssä 28:nneksi. Chamonix’n MM-kilpailuissa 1962 hän oli pujottelussa kymmenes, alppiyhdistetyssä 13:s ja syöksylaskussa sijalla 22. Val Gardenan MM-kilpailuissa 1970 hän sijoittui alppiyhdistetyssä 17:nneksi. Hän voitti Holmenkollenin kisoissa pujottelun ja alppiyhdistetyn vuonna 1961 sekä syöksylaskun vuonna 1964.

Manninen voitti Suomen mestaruuden pujottelussa vuosina 1961–1965 ja 1969, suurpujottelussa vuosina 1961–1963 ja 1969–1970 sekä syöksylaskussa vuosina 1965 ja 1970. Hän toimi myöhemmin alppihiihtovalmentajana Suomen Hiihtoliiton palveluksessa sekä Suomen urheiluopistossa.
__NOTOC__
## Lähteet
* 

### Viitteet

## Aiheesta muualla
* Raimo Mannisen muistokirjoitus ''Helsingin Sanomissa''.
Intuitionvastaisuus

**Intuitionvastaisuus** on kognitiivisen uskontotieteen termi, joka määritellään mielen ontologisten kategorioiden loukkaamiseksi. Intuitionvastainen ajattelu on yksi automaattisen ajattelun muoto, jossa ontologioita loukataan joko niin sanotusti päätelmällisellä repeämällä tai sopimattomilla päättelyn periaatteilla. Intuitionvastaiset representaatiot rikkovat ihmismielen tiedostamattomia oletuksia ominaispiirteistä, jotka liitetään tietyn olion ontologiseen kategoriaan.

## Lähteet
Ontologiset kategoriat

**Ontologisilla kategorioilla** tarkoitetaan kognitiivisessa psykologiassa ihmismieleen rakentuneita todellisuuden hahmottamisen ja jäsentämisen välineitä, jotka toimivat jo varhaisessa lapsuudessa. Kategorioita ovat persoona (tai ihmismieli), eläin, kasvi, luonnollinen (tai eloton) ilmiö ja työkalu-esine. Yhdessä ne toimivat perustana niin sanotulle kansanteoreettiselle päättelylle eli kansanfysiikalle, -biologialle ja -psykologialle, jotka ohjaavat ihmisen automaattista, ei-harkittua, nopeaa ajattelua.

## Kategoriat
Pascal Boyer on kehittänyt kehityspsykologisiin tutkimuksiin pohjautuen luokittelun erilaisten oliolajien tunnistamiseen. Lapsi oppi jo varhain tunnistamaan erilaisia kategorioita ja niiden selitysperustoja.

### Kategoriat
* persoona
* eläin
* kasvi
* luonnonesine
* artefakti eli tehty esine

### Selitysperustat kategorioille
* intentionaaliset/mielliset 
** soveltuvat persoonien ja eläinten käyttäytymisen selittäiseen perustuen tarkoituksiin ja aikomksiin
* biologiset/elolliset
** soveltuvat persooniin, eläimiin ja kasveihin perustuen esimerkiksi ravinnon saantiin ja aineenvahduntaan 

* fysikaaliset/elottomat
** soveltuvat luonnonesineiden selittämiseen perustuen esimerkiksi painovoimaan

## Katso myös

* Kategoria ontologiassa
* Taikausko

## Lähteet
Luettelo Suomen albumilistan ykkösistä vuonna 1981

Tämä on **luettelo Suomen albumilistan ykkösistä** vuodelta 1981, joka sisältää Suomen Musiikkikauppiasliiton kerran kuussa kokoaman Mitä Suomi soittaa -listan ensimmäiselle sijalle yltäneet levyt.

Vuoden 1972 elokuusta vuoteen 1994 Suomen Musiikkikauppiasliitto kokosi Mitä Suomi soittaa -listan itse, koska ennen vuotta 1994 Suomessa ei ollut yhtä virallista albumilistaa.

## Katso myös

## Lähteet
* *Suomi soi 4: Suuri suomalainen listakirja (Tammi, 2005; toim. Jake Nyman)
Lapuan keskuskoulu

**Lapuan Keskuskoulu** on Lapuan kaupungissa sijaitseva peruskoulu, jossa on vuosiluokat 1–6, esiopetus sekä valmistava luokka ukrainalaisille lapsille ja nuorille. Lisäksi koulussa järjestetään koululaisten iltapäivätoimintaa. Oppilaita on noin 315, ja koulun rehtorina toimii Ulla-Maija Saikkonen-Mahne.

## Lähteet
Veren voima

**Veren voima** (engl. *Dead Until Dark*) on yhdysvaltalaisen Charlaine Harrisin vuonna 2001 julkaisema romaani. Se aloittaa *[[Sookie Stackhouse]]* -sarjan (en. *The Southern Vampire Mysteries*), joka kertoo vampyyrien ja ihmisten yhteiselosta Bon Tempsin pikkukaupungissa Louisianassa. 

Sarjan päähenkilö on 25-vuotias tarjoilija Sookie Stackhouse, joka rakastuu vampyyri Bill Comptoniin. Bill vetää Sookieta puoleensa, mutta herättää myös epäilyksiä. Samoihin aikoihin kaupungissa tapahtuu murhia, joita Sookie alkaa selvittää.

Teos voitti Anthony Award -palkinnon sarjassa Best Paperback Mystery vuonna 2001. Televisiosarjan *[[True Blood]]* ensimmäinen kausi perustuu Veren voima -kirjaan.

## Tarina
Kirjan päähenkilö ja kertoja Sookie Stackhouse työskentelee tarjoilijana lousianalaisessa baarissa. Hänellä on telepaattisia kykyjä, jotka vaikeuttavat välillä työtä ja etenkin rakkauselämää. Eräänä päivänä baariin saapuu salaperäinen muukalainen nimeltä Bill, joka paljastuu vampyyriksi. Sookie ihastuu komeaan Billiin ja yllätyksekseen huomaa, ettei pysty lukemaan miehen ajatuksia. 

Sookie huomaa voivansa rentoutua Billin seurassa enemmän kuin useimpien muiden miesten. Hän alkaa kuitenkin epäillä suhdetta, kun Billistä käy pian ilmi myös arveluttavia puolia, ja toinenkin kiinnostava mies, Sookien pomo ja pitkäaikainen ystävä Sam, osoittaa kiinnostusta.

Samoihin aikoihin kaupungissa alkaa tapahtua murhia. Epäilykset kohdistuvat sekä vampyyreihin että Sookien veljeen Jasoniin, jolla on ollut suhde kahden murhatuksi joutuneen naisen kanssa. Sookie uskoo veljensä syyttömyyteen ja päättää selvittää kuka on oikea murhaaja. 

## Henkilöt
* **Sookie Stackhouse**, telepaattisia kykyjä omaava tarjoilija
* **Bill Compton**, Sookien ihastus, vampyyri
* **Sam Merlotte**, Merlotte's-baarin omistaja, Sookien esimies ja ystävä
* **Jason Stackhouse**, Sookien veli
* **Adele Stackhouse**, Sookien ja Jasonin isoäiti, jonka luona Sookie asuu
* **Eric Northman**, vampyyrien Alue 5:n sheriffi
* **Pam**, vampyyri, Ericin alainen
* **Dawn Green**, tarjoilija, Jasonin ex-tyttöystävä
* **Maudette Pickens**, Jasonin ex-rakastajatar, joka on seurustellut myös vampyyrien kanssa
* **Arlene Fowler**, Sookien ystävä ja työtoveri joka suhtautuu kielteisesti vampyyreihin
* **Rene Lenier**, Arlenen ex-mies ja poikaystävä
* **Lafayette**, Merlotte'sin kokki
* **Terry Bellefleur**, Merlotte'sin työntekijä, traumatisoitunut sotaveteraani
* **Andy Bellefleur**, poliisi, Terryn serkku
* **Bud Dearborn**, sheriffi, Andyn esimies
* **Denise ja Mack Rattray**, pariskunta joka myy vampyyrien verta huumeeksi
* **Malcolm, Liam ja Diane**, vaeltelevia vampyyreja, Billin vanhoja tuttuja

## Lähteet

## Aiheesta muualla
* Emma Hokkanen: Veren voima . Savon sanomat 9.8.2010.
Sopimattomat päättelyn periaatteet

**Sopimattomilla päättelyn periaatteilla** tarkoitetaan tilannetta, jossa kansanfysiikkaa, -biologiaa tai -psykologiaa sovelletaan väärässä paikassa. Esimerkiksi verta vuotava patsas on idea, jossa patsaalle eli esineelle on päätelty biologinen ominaisuus, joka voi yleisen automaattisen päättelyn mukaan olla vain persoonilla ja eläimillä.

## Katso myös

* Kategoriavirhe

## Lähteet
George Best Belfast Cityn lentoasema

**George Best Belfast Cityn lentoasema**  (aikaisemmin *Belfast Cityn lentoasema*) on lentoasema Downin kreivikunnassa, Belfastissa, Irlannissa. Lentoasema on nimetty pohjoisirlantilaisen jalkapalloilijan George Bestin mukaan.

## Lentoyhtiöt
* Aer Arann
* bmi
* easyJet
* flybe
* Loganair
* Manx2
* Ryanair

## Lähteet

## Aiheesta muualla
Vesipallo kesäolympialaisissa 1908

**[[Kesäolympialaiset 1908|Vuoden 1908 kesäolympialaisten]] [[vesipallo]]** järjestettiin 15. &ndash; 22. heinäkuuta 1908 miehille. Laji oli kolmatta kertaa mukana olympialaisten ohjelmassa. Mukana oli 28 pelaajaa neljästä eri maasta.

## Mitalistit

## Turnauksen kulku

## Lopputulokset

## Lähteet
*
*

## Viitteet
Stray Cats (albumi)

**Stray Cats** on samannimisen yhdysvaltalaisen rockabilly-yhtyeen ensimmäinen studiolevy vuodelta 1981. Levyn on julkaissut Arista Records tunnuksella STRAY 1. Dave Edmunds on tuottanut A-puolen kappaleet 1, 4 ja 6 sekä B-puolen kappaleet 2-5. Brian Setzer & Stray Cats ovat tuottaneet loput kappaleet. Äänittäjinä ovat toimineet Aldo Bocca ja Hein Hoven. Levy on äänitetty Lontoossa Eden ja Jam -studioilla. Yhtyeen managerina ja neuvonantajana on ollut Tony Bidgood.

Levykannen suunnittelijana on ollut Malcolm Garret Assorted iMaGes -yhtiöstä ja valokuvaajina ovat toimineet Gavin Cochrane, Alain de la Mata, Toshi Yajima, Chalkie Davis ja Chris Gabrin.

Levykannessa on mainittu yhtyeen tatuointitaiteilijat Dennis Cockell Lontoosta ja Bob Roberts New Yorkista. Erityiskiitokset on lausuttu Bobby Startupille.

## Kappaleet
# 
# 
# 
# 
# 
# 

### B-puoli
# 
# 
# 
# 
# 
# 

## Kokoonpano
* Brian Setzer – kitara, laulu
* Slim Jim Phantom – rummut
* Lee Rocker – pystybasso

+

* Gary Barnacle – saksofoni
Sojuz TMA-21

**Sojuz TMA-21** oli Venäjän avaruusjärjestön miehitetty avaruuslento ISS-avaruusasemalle. Avaruusalus, joka on nimetty Juri Gagariniksi, laukaistiin 5. huhtikuuta 2011 Baikonurin kosmodromilta.   
TMA-21-alus palasi maahan 16. syyskuuta 2011. Paluussa aluksen päällikkö oli Aleksandr Samokutjajev, kyydissä oli NASAn Ron Garan.  Venäjän avaruusviranomaiset ilmoittivat Sojuzin seuraavan miehitetyn lennon lähtevän ISS:lle 14. marraskuuta 2011.

## Miehistö
* Andrei Borisenko, Venäjän avaruusjärjestö, päällikkö
* Aleksandr Samokutjajev, Venäjän avaruusjärjestö
* Ronald Garan, NASA

### Varamiehistö
* Anton Škaplerov, Venäjän avaruusjärjestö, päällikkö
* Anatoli Ivanišin, Venäjän avaruusjärjestö
* Daniel Burbank, NASA

## Lähteet

## Aiheesta muualla
Kosto odottaa

**Kosto odottaa** on (, ) vuonna 1967 ilmestynyt spagettiwestern. Sen on ohjannut Giulio Petroni ja musiikin on säveltänyt Ennio Morricone. Elokuva on aiheeltaan kostotarina.

## Näyttelijät

Lähde: 

## Vastaanotto
*Helsingin Sanomien* Mikael Fränti varoitti elokuvan tv-esityksen alla katsojia alun karmeista lapsen silmin nähdyistä väkivaltakohtauksista, jotka ovat olennaisia tarinan kannalta. Tuntemattoman ohjaaja Petronin Fränti sanoo olevan Sergio Leonen perillinen ohjaustyylissään, mitä korostaa elokuvassa käytetty Ennio Morriconen musiikki. Yhtä varmakätistä työtä Petroni ei kuitenkaan Fräntin mukaan tee, alussa on tahatontakin komiikkaa mutta loppua kohti ote tiivistyy ja Lee Van Cleef on pääosassa kovassa vedossa.

## Lähteet

## Aiheesta muualla
*
Nick Cassavetes

**Nicholas David Rowland Cassavetes** (s. 21. toukokuuta 1959, New York, New Yorkin osavaltio, Yhdysvallat) on yhdysvaltalainen elokuvaohjaaja, joka on toiminut myös näyttelijänä. Hänet tunnetaan muiden muassa elokuvista *[[Kuin taivaan tähdet]]* (1996), *[[She's So Lovely]]* (1997), *[[The Incredible Mrs. Ritchie]]* (2003) ja *[[Alpha Dog]]* (2006).

## Palkinnot

* Daytime Emmy (2004)

## Ehdokkuudet

* Golden Palm (1997)
* Directors' Week Award (1997)

## Yksityiselämä

Nick Cassavetesin vanhemmat ovat ohjaaja John Cassavetes ja näyttelijä Gena Rowlands.
Cassavetesin ensimmäinen vaimo oli Isabelle Rafalovic, jonka kanssa hänellä on kaksi lasta. Cassavetes on avioitunut sittemmin näyttelijä Heather Walhquistin kanssa.

## Lähteet

## Aiheesta muualla
* 
*
Tragikomedia

**Tragikomedia** on draaman tai tarinankerronnan laji, joka esittää traagisen kertomuksen humoristisin keinoin, yhdistää aineksia traagisesta ja koomisesta kertomuksesta, tai se on onnelliseen loppuun päättyvä traaginen kertomus.

Tragikomedia kuuluu vanhimpiin kirjallisen kerronnan lajeihin. Aristoteleen *[[Runousoppi]]* sisältää länsimaisen kulttuurin vanhimman tragikomedian määritelmät. Vaikka Aristoteles piti niitä tragedioina, Euripideen *Kyklooppia* tai Homeroksen *Odysseiaa* voi tulkita myös tragikomedisena kerrontana. Tragikomedia oli yleinen laji myös antiikin Rooman tasavallassa.

Sana *tragikomedia* on lähtöisin muinaiskreikasta, mutta sitä käytti ensimmäisenä roomalainen Plautus, joka kirjoittaa johdannossa teokseensa Amfitryon:

::*faciam ut commixta sit: tragicomoedia.*
::*nam me perpetuo facere ut sit comoedia,*
::*reges quo veniant et di, non par arbitror.*

::*quid igitur? quoniam his servos quoque partes habet,*
::*faciam sit, proinde ut dixi, tragicomoedia.*

::()

## Lähteet
Luettelo Suomen albumilistan ykkösistä vuonna 1983

Tämä on **luettelo Suomen albumilistan ykkösistä** vuodelta 1983, joka sisältää Suomen Musiikkikauppiasliiton kerran kuussa kokoaman Mitä Suomi soittaa -listan ensimmäiselle sijalle yltäneet levyt.

Vuoden 1972 elokuusta vuoteen 1994 Suomen Musiikkikauppiasliitto kokosi Mitä Suomi soittaa -listan itse, koska ennen vuotta 1994 Suomessa ei ollut yhtä virallista albumilistaa.

## Katso myös

## Lähteet
* *Suomi soi 4: Suuri suomalainen listakirja (Tammi, 2005; toim. Jake Nyman)
Betty Ann Bjerkreim Nilsen

**Betty Ann Bjerkreim Nilsen** (s. 7. syyskuuta 1986 Stavanger) on norjalainen hiihtäjä ja suunnistaja. Hän voitti suunnistuksen viestikultaa Miskolcin MM-kilpailuissa 2009.

## Maastohiihto
Nilsen osallistui ensimmäisen kerran maastohiihdon maailmancupiin Jällivaarassa marraskuussa 2006. Marraskuun lopulla maailmancupissa Kuusamossa hän saavutti toistaiseksi parhaan henkilökohtaisen sijoituksensa sijoituttuaan 10 kilometrin perinteisellä yhdeksänneksi. Joulukuussa 2008 hän voitti viestipronssia maailmancupissa La Clusaz'ssa.

## Suunnistus
Nuorten MM-kilpailuissa Nilsen voitti kaksi kultaa, yhden hopean ja kaksi pronssia. Miskolcin MM-kilpailuissa 2009 hän voitti viestikultaa ja sijoittui 24:nneksi keskimatkalla. 

## Lähteet
Sojuz TMA-22

**Sojuz TMA-22** oli Venäjän avaruusjärjestön miehitetty avaruuslento ISS-avaruusasemalle. Avaruusalus oli tarkoitus laukaista syyskuussa 2011  mutta laukaisu siirtyi Progress M-12M huoltoaluksen epäonnistuneen laukaisun takia. Alus laukaistiin avaruuteen 14. marraskuuta 2011 kello 04.14 UTC. Miehistö laskeutui maahan 27. huhtikuuta 2012 kello 11.45 UTC. Kyseessä oli Sojuz-TMA sarjan viimeinen lento. Sarjan korvaa modernisoitu Sojuz-TMA-M sarja.

## Miehistö
ISS:n Retkikunta 29:n eli 29. pitkäkestoisen miehistön lennolle matkaavat ja Retkikunta 30:ltä palaavat jäsenet olivat 
* Anton Škaplerov, Venäjän avaruusjärjestö, Sojuz-aluksen päällikkö
* Anatoli Ivanišin, Venäjän avaruusjärjestö
* Daniel Burbank, NASA

### Varamiehistö
* Gennadi Padalka, Venäjän avaruusjärjestö, päällikkö
* Sergei Revin, Venäjän avaruusjärjestö
* Joseph Acaba, NASA

## Lähteet
Nils-Börje Stormbom

**Yngve Nils-Börje Stormbom** (26. syyskuuta 1925 Vaasa – 26. marraskuuta 2016 Vaasa) oli suomalainen kirjailija, kääntäjä ja toimittaja.

Stormbom käänsi noin sata teosta suomesta ruotsiksi tai päinvastoin. Hänen huomattaviin käännöstöihinsä kuuluvat muun muassa Väinö Linnan *[[Tuntematon sotilas]]* ja *[[Täällä Pohjantähden alla]]* -trilogia sekä Urho Kekkosen myllykirjekokoelmat ja muistelmat. Stormbom oli *[[Hufvudstadsbladet]]*-lehden kulttuuritoimituksen päällikkönä 1951–1964 ja nosti lehdessä suomenkielistä kirjallisuutta näkyvästi esiin. Vuodesta 1964 hän työskenteli *[[Vasabladet]]issa* sekä vuodesta 1965 myös Yleisradiossa Eino S. Revon alaisena.

Vuonna 1963 julkaistussa ensimmäisessä Linna-monografiassaan Stormbom vakiinnutti käsityksen, jonka mukaan Linna kykeni taiteellisilla ansioilla murtamaan *Tuntematon sotilas* -romaaniaan aluksi kohdanneen laajan julkisen vastustuksen. Stormbom oli myös Linnan henkilökohtainen ystävä.

Stormbom sai Pro Finlandia -mitalin vuonna 1971, Eino Leinon palkinnon vuonna 1977 ja professorin arvonimen vuonna 1978.

## Teokset
* Stormbom, Nils-Börje: *In memoriam: Dikter*. Helsingfors: Söderström, 1953.
* Stormbom, Nils-Börje: *Pejlingar: Essäer*. Helsingfors: Söderström, 1973.
* Stormbom, Nils-Börje (toim): *Suomenruotsalaisen lyriikan antologia Edith Södergranista Bo Carpelaniin*. Suomentanut Tuomas Anhava. Porvoo: WSOY, 1968.
* Stormbom, Nils-Börje: *Väinö Linna: Kirjailijan tie*. Suomentanut Antti Nuuttila. WSOY, 1963.
* Stormbom, Nils-Börje. *Väinö Linna: Kirjailijan tie ja teokset*. Juva: WSOY, 1992.

## Lähteet
* 
* Svenskösterbottniska författare: Nils-Börje Stormbom. KulturÖsterbotten / SÖFUK 2018. Viitattu 28.2.2018.

### Viitteet
Vesipallo kesäolympialaisissa 1912

**[[Kesäolympialaiset 1912|Vuoden 1912 kesäolympialaisten]] [[vesipallo]]** järjestettiin 7. &ndash; 16. heinäkuuta 1912 Djurgårdsbrunnsviken'ssä, Tukholmassa. Laji oli neljättä kertaa mukana olympialaisten ohjelmassa ja se järjestettiin vain miehille. Mukana oli 45 pelaajaa kuudesta eri maasta.
Kilpailut järjestettiin ns. Bergvallin karsintajärjestelmällä, jossa ensiksi ratkaistiin kultamitalin kohtalon normaalilla cup-kilpailulla. Hopea- ja pronssisijat ratkaistiin erillisillä otteluilla. Kultamitaliotteluun selviytynyt Itävalta jäi lopulta kokonaan ilman mitalia.

## Mitalistit

## Turnauksen kulku

**hävinneiden lohko**

**ottelut hopeasta ja pronssista**

## Lopputulokset

## Lähteet
*
*

## Viitteet
Sojuz TMA-03M

**Sojuz TMA-03M** () oli Venäjän avaruusjärjestön miehitetty avaruuslento ISS-avaruusasemalle. Sojuz-avaruusalus laukaistiin 21. joulukuuta 2011. Sojuz telakoitui ISS:ään 23. joulukuuta 2011 kello 17.19 Suomen aikaa. Alus palasi maahan 1. heinäkuuta 2012. 

## Miehistö

* Oleg Kononenko, Venäjän avaruusjärjestö, päällikkö
* André Kuipers, ESA  ESAn tämän lennon ja ISS-miehistön työosuuden nimi on PromISSe (Programme for Research in Orbit Maximising the Inspiration from the Space Station for Europe).
* Donald Pettit, NASA

Avaruusasemalla miehistö liittyi täydennysmiehistönä aseman pitkäkestoisen lennon Retkikunta 30:n miehistöön ja jatkoi myöhemmin Retkikunta 31:n miehistössä.

### Varamiehistö
* Juri Malentšenko, Venäjän avaruusjärjestö, päällikkö
* Sunita Williams, NASA
* Akihiko Hoshide, Japanin avaruusjärjestö

## Lähteet
Houkutus (vuoden 2005 elokuva)

**Houkutus** (*Derailed*) on Mikael Håfströmin ohjaama brittiläis-yhdysvaltalainen trilleri/draamaelokuva vuodelta 2005.

## Rooleissa

## Lähteet
* 

### Viitteet
Heal the World Foundation

**Heal the World Foundation** oli alun perin Michael Jacksonin vuonna 1992 perustama hyväntekeväisyysjärjestö. Järjestön perustaminen sai alkunsa saman nimisestä hyväntekeväisyyssinglestä. Järjestön kautta Jackson muun muassa lennätti 46 tonnia tarvikkeita Sarajevoon, perusti koulutuksen huumeiden ja alkoholin väärinkäyttöä vastaan ja lahjoitti miljoonia dollareita vähemmän onnekkaille lapsille, sisältäen kokonaan maksetun unkarilaisen lapsen maksasiirron. Jackson tuki järjestöä muun muassa lahjoittamalla kaikki tulot Dangerous World Tour -kiertueesta. Epäonnistuneen vuosittaisen tilinpäätöksen takia hyväntekeväisyysjärjestö menetti verovapaan asemansa vuonna 2002.

Eri organisaatio, jolla ei ole mitään tekemistä Michael Jacksonin järjestön kanssa, rekisteröi Kalifornian osavaltiossa samannimisen järjestön ja haki verovapaata asemaa vuonna 2008. Jacksonin perikunta on parhaillaan ryhtymässä oikeustoimiin vilpillisen kilpailun ja tavaramerkin rikkomisen takia.

## Lähteet
*
Andrew Jacobson

**Andrew Jacobson** (s. 25. syyskuuta 1985 Palo Alto, Kalifornia, Yhdysvallat) on yhdysvaltalainen jalkapalloilija, pelipaikaltaan keskikenttäpelaaja. Hän edustaa Major League Soccerin Dallasia.

## Seurajoukkueura

Jacobson pelasi yliopistojalkapalloa Kalifornian yliopiston Berkeleyn kampuksen joukkueessa Golden Bearsissä vuosina 2003–2007. Hänet valittiin kolmesti Pacific-10-konferenssin tähdistöjoukkueeseen sekä viimeisellä kaudella Pacific-10:n vuoden pelaajaksi ja kansallisen jalkapallovalmentajaliiton NSCAA:n tähdistöjoukkueeseen.

D.C. United varasi Jacobsonin Major League Socceriin vuoden 2008 MLS SuperDraft -varaustilaisuuden toisella kierroksella numerolla 24, mutta MLS-sopimuksen solmimisen sijaan hän siirtyi Ranskan Ligue 1:n Lorientiin. Ura Ranskassa ei kuitenkaan sujunut toivotusti, sillä hän mursi jalkansa pian siirron jälkeen, eikä toivuttuaan onnistunut nousemaan seuran edustusjoukkueen pelaavaan kokoonpanoon.

Jacobson palasi Yhdysvaltoihin hänet alun perin varanneeseen D.C. Unitediin helmikuussa 2009. Hän teki MLS-debyyttinsä kauden 2009 avauskierroksella ottelussa Los Angeles Galaxyä vastaan.

Kaudeksi 2010 Jacoboson siirtyi MLS:n tulokasjoukkue Philadelphia Unioniin, joka varasi hänet vuoden 2009 MLS Expansion Draft -laajennusvaraustilaisuudessa, ja kaudeksi 2011 Dallasiin.

## Maajoukkueura

Jacobson kuului Yhdysvaltain futsalmaajoukkueeseen vuoden 2008 MM-kilpailuissa ja pelasi joukkueen kaikissa neljässä ottelussa.

## Lähteet

## Aiheesta muualla

* Andrew Jacobsonin esittely Dallasin sivustolla  
* Andrew Jacobsonin esittely Major League Soccerin sivustolla
Luettelo Suomen albumilistan ykkösistä vuonna 1986

Tämä on **luettelo Suomen albumilistan ykkösistä** vuodelta 1986, joka sisältää Suomen Musiikkikauppiasliiton kerran kuussa kokoaman Mitä Suomi soittaa -listan ensimmäiselle sijalle yltäneet levyt.

Vuoden 1972 elokuusta vuoteen 1994 Suomen Musiikkikauppiasliitto kokosi Mitä Suomi soittaa -listan itse, koska ennen vuotta 1994 Suomessa ei ollut yhtä virallista albumilistaa.

## Katso myös

## Lähteet
* *Suomi soi 4: Suuri suomalainen listakirja (Tammi, 2005; toim. Jake Nyman)
Mononoke

**Mononoke** voi viitata seuraaviin asioihin:

* Prinsessa Mononoke, Studio Ghiblin piirroselokuva vuodelta 1997.
* Yōkai, olentoja japanilaisissa taruissa.
* Mononoke, Toei Animationin animesarja vuodelta 2007.
Kauppakeskus Maxim

**Kauppakeskus Maxim** on Kokkolan keskustassa sijaitseva ostoskeskus. Maxim on rakennettu 1960–1970-luvulla. Kauppakeskus Maxim sijaitsee Rantakadulla. Maximissa on 11 liikettä, ja kolme kerrosta. Keskuksen kolmannessa kerroksessa sijaitsee kahvila Minna. Heti Maximia vastapäätä sijaitsee kauppakeskus Rantakulma.
Christian Audigier

**Christian Audigier** (21. toukokuuta 1958 Gap, Ranska – 9. heinäkuuta 2015 Los Angeles, Kalifornia, Yhdysvallat) oli ranskalainen muotisuunnittelija ja yrittäjä. Hän suunnitteli brändeille kuten Lee, Liberto, Kookai, Von Dutch, Ed Hardy ja Naf Naf. Hän tuli ensiksi tunnetuksi muotifarkkujen suunnittelijana. Hänen merkittävimpiä saavutuksiaan olivat Von Dutch -vaatemerkin kehittäminen ja sen hattujen tekeminen muotitrendiksi.

Audigier kuoli 57-vuotiaana Los Angelesissa 9. heinäkuuta 2015. Hänellä oli aiemmin todettu myelodysplastinen oireyhtymä.

## Lähteet
Mané

**José Manuel Jiménez Ortiz** eli **Mané** (s. 21. joulukuuta 1981 Tarifa, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Almeríaa ja on pelipaikaltaan vasen laitapuolustaja.

## Ura
Mané aloitti ammattilaisuransa alasarjojen joukkueista Linensestä ja Díter Zafrasta. Vuonna 2003 hän siirtyi Atlético Madridin reservijoukkueeseen, jossa hän pelasi yhteensä 36 ottelua ja teki niissä kuusi maalia.

Kaudeksi 2005–2006 Mané siirtyi Segunda Divisiónissa pelanneeseen Ciudad Murciaan. Hän pelasi joukkueessa 39 ottelua, joissa syntyi kaksi maalia. Seuraavaksi kaudeksi hän vaihtoi jälleen joukkuetta, tällä kertaa hän siirtyi samassa sarjassa pelanneeseen Almeríaan. Hän nousi nopeasti joukkueen avauskokoonpanoon ja lopulta kauden päätteeksi Almería nousi ensimmäistä kertaa historiassaan maan pääsarjaan Primera Divisióniin.

Kaudella 2007–2008 Mané jatkoi hyviä otteitaan andalusialaisseuran puolustuksessa ja kauden päätteeksi hänet valittiin urheilukanava *Sky Sportsin* tähdistöjoukkueeseen, jonka oli laatinut journalisti Guillem Balagué.. Joukkue sijoittui ensimmäisellä pääsarjakaudellaan kahdeksanneksi.

3. kesäkuuta 2009 hän siirtyi nelivuotisella sopimuksella Getafeen.

## Triviaa
Kausina 2007–2009 pelatessaan Almeríassa Mané oli yksi kolmesta pelaajasta, joiden toinen sukunimistä oli Ortiz. Kaksi muuta pelaaja olivat José Ortiz ja Juanma Ortiz.

## Lähteet

## Aiheesta muualla
* Manén tilastot BDFutbol-sivustolla
Shea Salinas

**Robert O’Shea ”Shea” Salinas** (s. 24. kesäkuuta 1986 Lubbock, Texas, Yhdysvallat) on yhdysvaltalainen jalkapalloilija, pelipaikaltaan laitalinkki. Hän edustaa Major League Soccerin San Jose Earthquakesia.

## Ura

Salinas pelasi yliopistojalkapalloa Furman Universityn joukkueessa Paladinsissä vuosina 2004–2006. Kausilla 2006 ja 2007 hänet valittiin NCAA:n Southern Conferencen tähdistöjoukkueeseen. Yliopistovuosinaan hän pelasi myös USL Premier Development Leaguen DFW Tornadosissa ja Carolina Dynamossa.

Kahden kauden tauon jälkeen toimintansa uudelleen aloittanut San Jose Earthquakes varasi Salinasin Major League Socceriin vuoden 2008 MLS SuperDraft -varaustilaisuuden toisella kierroksella numerolla 15. Hän teki MLS-debyyttinsä kauden 2008 avausottelussa 3. huhtikuuta Los Angeles Galaxyä vastaan. Hän pelasi kauden aikana myös lainalla USL First Divisionin Charleston Batteryssä.

Kaudeksi 2010 Salinas siirtyi MLS:n tulokasjoukkue Philadelphia Unioniin, joka varasi hänet vuoden 2009 MLS Expansion Draft -laajennusvaraustilaisuudessa. Hän nousi joukkueen avauskokoonpanoon alkukauden aikana, mutta heinäkuussa 2010 sattunut loukkaantuminen piti hänet sivussa pelikentiltä kaksi kuukautta. Kauden päätteeksi Salinas joutui vaihtamaan toistamiseen joukkuetta MLS Expansion Draftissä, kun Vancouver Whitecaps varasi hänet Philadelphia Unionin suojaamatta jättämien pelaajien joukosta.

## Lähteet

## Aiheesta muualla

* Shea Salinasin esittely Vancouver Whitecapsin sivustolla 
* Shea Salinasin esittely Major League Soccerin sivustolla
Jack McInerney

**John ”Jack” McInerney** (s. 5. elokuuta 1992 Chattanooga, Tennessee, Yhdysvallat) on yhdysvaltalainen jalkapalloilija, pelipaikaltaan hyökkääjä. Hän edustaa Major League Soccerin Philadelphia Unionia.

## Seurajoukkueura

McInerney kävi South Forsyth High Schoolia Cummingissa Georgiassa ja pelasi jalkapalloa Cobb Futbol Clubissa ennen siirtymistään osaksi Yhdysvaltain jalkapalloliiton kehitysohjelmaa Bradentonissa Floridassa vuonna 2007. Kansallinen jalkapallovalmentajaliitto NSCAA valitsi hänet äänestyksessään Yhdysvaltain vuoden 2009 nuoreksi pelaajaksi.

Valmistuttuaan high schoolista McInerney teki Generation Adidas -sopimuksen ammattilaisliiga Major League Soccerin kanssa, minkä jälkeen liigan tulokasjoukkue Philadelphia Union varasi hänet vuoden 2010 MLS SuperDraft -varaustilaisuuden ensimmäisellä kierroksella numerolla seitsemän. Ammattilaisdebyyttinsä hän teki kauden 2010 avausottelussa 25. maaliskuuta Seattle Soundersiä vastaan.

## Maajoukkueura

McInerney oli viidellä maalillaan paras maalintekijä alle 17-vuotiaiden Pohjois-Amerikan-, Keski-Amerikan- ja Karibian-mestaruuskilpailuissa vuonna 2009. Yhdysvallat selvisi turnauksessa neljän parhaan joukkoon ja sitä kautta myöhemmin samana vuonna järjestettyihin alle 17-vuotiaiden MM-kilpailuihin, jossa McInerney teki kaksi maalia.

## Lähteet

## Aiheesta muualla

* Jack McInerneyn esittely Philadelphia Unionin sivustolla 
* Jack McInerneyn esittely Major League Soccerin sivustolla 
* Jack McInerneyn esittely U.S. Soccerin sivustolla
Mirjam Polkunen

**Maire Mirjam Polkunen** (2. maaliskuuta 1926 Jyväskylä – 22. kesäkuuta 2012 Helsinki) oli suomalainen kirjallisuudentutkija, kirjailija, kääntäjä ja dramaturgi, koulutukseltaan filosofian kandidaatti. Polkunen aloitti kirjallisen uransa runoilijana, mutta hänen vaikutuksensa Suomen kultturielämään on ollut merkittävintä tiedonvälityksen eri tehtävissä.

## Elämä ja ura
Polkunen oli Ylen kirjallisuus- ja taideohjelmien vastaava toimittaja vuodesta 1965 lähtien ja Teatteriosaston päällikkö vuodesta 1974 alkaen. Hän toimi dramaturgina lukemattomissa Yleisradion tuotannoissa.

Polkunen oli myös Helvi Hämäläisen kauan sitten kirjoittamien romaanien *Kadotettu puutarha*, *Kylänruusut* ja *Uusi Aadam* toimituksellinen muokkaaja. Hämäläinen kirjoitti romaanit todennäköisesti jo 1950-luvulla, mutta ne tulivat kustantajan hylkäämiksi. Romaanit julkaistiin vasta 1990-luvulla Polkusen muokkaamina, kun Hämäläinen oli vuosia aiemmin antanut käsikirjoitukset hänelle työstettäviksi.

Polkunen sai Eino Leinon palkinnon vuonna 1969 ja Arvid Lydecken -palkinnon vuonna 1970. Vuonna 1972 hän sai myös Mikael Agricola -palkinnon Italo Svevon teoksen *Zenon tunnustuksia* suomennoksesta. Mirjam Polkusen elämänkumppani oli Mirkka Rekola.

## Teoksia
*Polkunen, Mirjam 1952. *Viittojen riisumisjuhla: runoja*. Porvoo: WSOY.
*Polkunen, Mirjam 1967. ”Lyriikan modernismi”, *Suomen kirjallisuus VI: Otto Mannisesta Pentti Saarikoskeen.* Helsinki: SKS ja Otava.
* 
*Polkunen, Mirjam 1969. *Jättiläinen, joka tahtoi muuttua karhuksi: Kvempun ja Lempun merkilliset seikkailut*. Porvoo, Helsinki: WSOY. (2. p. Tammi, 1982.)

## Toimitteita
* Hämäläinen,  Helvi: *Kootut runot*. Toimittanut Mirjam Polkunen. 1973.
*Kivikk’aho, Eila: *Kootut runot*. Toimittanut Mirjam Polkunen. 1975.
*Polkunen, Mirjam – Tarkka, Pekka (toim.) 1974. *Novelli ja tulkinta.* Helsinki: Weilin + Göös. 
*Polkunen, Mirjam (toim.) 1979. *Romaani ja tulkinta.* Helsinki: Otava. 
*Polkunen, Mirjam – Ahti, Risto (toim.) 1999. *Ilon ääriviivat: Valitut runot 1967–1998.* Helsinki: WSOY.

## Huomionosoituksia
* Eino Leinon palkinto 1969
* Arvid Lydecken -palkinto 1970
* Mikael Agricola -palkinto 1972
* Kansanvalistusseuran palkinto 1981
* Werner Söderström osakeyhtiön Kirjallisuussäätiön tunnustuspalkinto 1983
* Suomen kirjastoseuran Hilkka M. Kauppi -palkinto 1985

## Lähteet
*
*Editoija Mirjam Polkusen haastattelu. 
*Näytelmät.fi.

### Viitteet

## Aiheesta muualla
*
Nurmeksen vaakuna

**Nurmeksen vaakuna** on Nurmeksen kaupungin tunnus. Vaakunan aihe viittaa rajaseutujen karhunkaatajiin ja Suomen sodan aikana talonpoikaississipäällikkönä kunnostautuneeseen Olli Tiaiseen.

Vaakunan selitys on ”punaisessa kentässä kolme hopeista karhukeihäänkärkeä pystyssä vierekkäin.” Vaakunan on suunnitellut Olof Eriksson, ja Nurmeksen kauppalanvaltuusto hyväksyi sen kokouksessaan 16. marraskuuta 1951. Sisäasiainministeriö vahvisti vaakunan käyttöön 11. helmikuuta 1952.

## Lähteet
* 
*
Leif Åberg

**Leif Eric Gustav Åberg** (19. toukokuuta 1948 Helsinki – 21. joulukuuta 2020 Sipoo) oli suomalainen organisaatioviestinnän emeritusprofessori Helsingin yliopistossa. Hänen väitöskirjansa *Information Seeking Structures in Work Organizations* (1986) käsitteli tiedon etsinnän rakenteita. Sittemmin Åberg kehitti useita viestinnän malleja.

Tulosviestinnän mallissa (1985), joka tunnetaan myös nimellä Åbergin pizza, hän tarkasteli organisaatioviestinnän funktioita. Viestinnän ja vision suuntaan johtamisen suhdetta hän kuvasi mallilla nimeltä Åbergin leija (1997). Viestinnän fasettiteoriassa (1989) Åberg mallinsi kognitiivisen ja semioottisen näkökulman kautta ihmisen tietojenkäsittelyä. 1990-luvulla Åberg keskittyi työyhteisöjen profilointimalleihin. 

Myöhemmin hän keskittyi julkisuuden kenttien dynamiikkaan (yhdessä Jyrki Iivosen kanssa) ja spontaanin aktiivisuuden dynamiikkaan. Vuonna 2015 hän otti kantaa Suomen hallituskriisiin Rowleyn ja Roevensin muutosmallin mukaan.  Vuonna 2012 hän kommentoi julkisuudessa presidenttiedokkaiden taustoja.  Hän halusi myös kehittää turvallisuusviestintää yhteistyössä pelastusalan ammattilaisten kanssa vuonna 2010. 

## Työura
Leif Åberg pääsi ylioppilaaksi vuonna 1967. Hänen akateeminen ura alkoi Helsingin kauppakorkeakoulussa, mistä hän valmistui maisteriksi vuonna 1973 ja lisensiaatiksi vuonna 1980. Professori Osmo A. Wiion kokoama ”inforyhmä” antoi suuren kipinän viestintään, joka vei Åbergin Helsingin yliopistoon vuonna 1982, missä hän myös väitteli tohtoriksi vuonna 1986. Hänen nimitettiin vuonna 1995 Helsingin yliopiston valtiotieteellisesn tiedekunnan viestinnän oppiaineen professorina eli organisaatioviestinnän professorina.  Hän toimi myös varadekaanina vuodesta 1995 alkaen,. Hän jäi virastaan eläkkeelle vuonna 2014. 

Helsingin yliopiston koulutus- ja kehittämiskeskus Palmenia valitsi Åbergin vuoden kouluttajaksi vuonna 2009. 

Åberg tutki organisaatioviestinnän teorioita ja lisäsi viestinnän suunnitteluun kolmannen taktisen tason strategisen ja operatiivisen tason väliin. Taktisella tasolla hän tarkoitti viestinnän voimavaroja mm. henkilöstö, laitteet ja ohjelmistot. Hän korosti, että on tärkeää luoda toimintaohjeet viestinnän eri osa-alueille ja eritellä myös eri yhteistyökohderyhmät, koostaa sisäinen ja ulkoinen luotaus, kriisiviestintä ohjeisto sekä SWOT-analyysit. Åbergin mukaan taktisen viestinnän tason tarkoituksena on selvittää ja suunnitella voimavarojen sitomista toisiinsa. 

## Teoksia
Åberg kirjoitti useita kirjoja organisaatioviestinnästä. Hän sai valtiotieteellisen tiedekunnan vuoden kouluttajapalkinnon vuonna 2005 ja Palmenian vuoden kouluttajapalkinnon vuonna 2009.

**Teoslista:**

* Merkityksellistävän yhteisöviestinnän malli, Leif Åberg, 2022
* Johtamisviestintää! esimiehen ja asiantuntijan viestintäkirja, Leif Åberg, 2006 
* Viestinnän johtaminen, Leif Åberg 
* Strateginen näkökulma julkishallinnon viestintään ja sen arviointiin, Leif Åberg 

## Yksityiselämä
Åberg oli naimisissa ja hänellä oli kolme lasta.

## Lähteet

## Aiheesta muualla
*Åbergin henkilökuntasivusto.  Helsingin yliopisto.
*Leif Åbergin muistokirjoitus Helsingin Sanomissa